EMC ปิดตลาดวันนี้ร่วงเกือบ 29%
EMC ปิดตลาดวันนี้อยู่ที่ 0.32 บาท ลบ 0.13 บาท หรือ 28.89% ต่ำสุดที่ 0.32 บาท สูงสุดที่ 0.44 บาท มูลค่าการซื้อขาย 131.24 ล้านบาท หลังยกเลิกเพิ่มทุนขาย PP หันไปเพิ่มทุน 6.8 พันล้านหุ้น ขายผู้ถือหุ้นเดิม-รองรับวอแรนท์ 
30 ก.ย. 2558

ผู้สื่อข่าวรายงานว่า ราคาหุ้น บริษัท อีเอ็มซี จำกัด (มหาชน) หรือ EMC ปิดตลาดวันนี้อยู่ที่ 0.32 บาท ลบ 0.13 บาท หรือ 28.89% ต่ำสุดที่ 0.32 บาท สูงสุดที่ 0.44 บาท มูลค่าการซื้อขาย 131.24 ล้านบาท ขณะที่ดัชนีหุ้นไทยโดยรวมบวก 0.01%
โดยเช้าวันนี้ EMC ระบุว่า ที่ประชุมคณะกรรมการบริษัทได้พิจารณาการดำเนินการเกี่ยวกับเพิ่มทุนของบริษัท หลังจากที่ได้รับอนุมัติจากที่ประชุมวิสามัญผู้ถือหุ้นครั้งที่ 1/2558 ซึ่งปรากฎว่าบริษัทไม่สามารถจะระดมเงินทุนได้ตามวัตถุประสงค์ เนื่องจากราคาหลักทรัพย์ EMC ในตลาดหลักทรัพย์แห่งประเทศไทยในปัจจุบันไม่เอื้ออำนวยต่อการเสนอขายหุ้นเพิ่มทุนได้ โดยราคาตลาดของหลักทรัพย์ EMC ปัจจุบันมีราคาต่ำกว่าราคาเสนอขายหุ้นสามัญเพิ่มทุนให้แก่บุคคลในวงจำกัดอยู่ที่ 0.85 บาทต่อหุ้น ซึ่งทำให้บุคคลในวงจำกัดไม่สนใจที่จะลงทุน นอกจากนี้ ได้ยกเลิกการจัดสรรหุ้นสามัญเพิ่มทุน รวมจำนวนทั้งสิ้น 559 ล้านหุ้น ที่ออกเสนอขายให้แก่บุคคลในวงจำกัด(Private Placement)
หลังจากนั้นจะเพิ่มทุนจดทะเบียนของบริษัท จากจำนวน  5,669,646,689 บาท เป็น 12,492,179,374 บาท โดยออกหุ้นสามัญใหม่จำนวน 6,822,532,685 หุ้น มูลค่าที่ตราไว้หุ้นละ 1.00 บาท เพื่อออกเสนอขายให้แก่ผู้ถือหุ้นเดิมจำนวนไม่เกิน 4,215,021,790 หุ้น ในอัตราส่วน 1 หุ้นเดิมต่อ 1 หุ้นใหม่ ในราคาเสนอขายหุ้นละ 0.25 บาท
ซึ่งมีรายชื่อ ณ วันกำหนดรายชื่อผู้ถือหุ้นที่มีสิทธิจองซื้อหุ้นสามัญของอบริษัทในวันที่ 13 ต.ค. 58 และให้รวบรวมรายชื่อตามมาตรา 225 ของพ.ร.บ.หลักทรัพย์ฯ โดยวิธีปิดสมุดจดทะเบียนในวันที่ 14 ต.ค.58 และกำหนดวันจองซื้อและรับชำระเงินค่าหุ้นสามัญเพิ่มทุนในระหว่างวันที่ 23-27 พ.ย.58
ส่วนหุ้นสามัญเพิ่มทุนจำนวนไม่เกิน 2,107,510,895 หุ้น เพื่อรองรับการใช้สิทธิของใบสำคัญแสดงสิทธิ EMC-W5 ที่จะออกให้แก่ผู้ถือหุ้นเดิมของบริษัทซึ่งมีรายชื่อ ณ วันกำหนดรายชื่อผู้ถือหุ้นที่มีสิทธิจองซื้อหุ้นสามัญของบริษัทในวันที่ 13 ต.คง 58 โดยไม่คิดมูลค่า และให้รวบรวมรายชื่อตามมาตรา 225 ของพ.ร.บ.หลักทรัพย์ฯ โดยวิธีปิดสมุดจดทะเบียนในวันที่ 14 ต.ค. 58 ที่ได้จองซื้อและได้ชำระราคาค่าจองซื้อหุ้นสามัญเพิ่มทุนของบริษัท
และจำนวนไม่เกิน 500,000,000 หุ้น เพื่อรองรับการปรับสิทธิของใบสำคัญแสดงสิทธิที่จะซื้อหุ้นสามัญของบริษัท ครั้งที่ 4 (EMC-W4) ทั้งนี้ กำหนดวันประชุมวิสามัญผู้ถือหุ้น ครั้งที่ 2/2558 ในวันที่ 3 พ.ย.58